GiliGold/VAD_KnessetCorpus huggingface dataset:
אתי בנדלר: זה בעצם השלמה לחזקה שקיימת כבר היום בחוק, כפי שקראתי אותה.
אתי בנדלר: פסקה (4) קובעת, כמעט באותו נוסח של פסקה (3): "הנתבע עיכב הספקת מוצר או שירות ציבורי, כניסה למקום ציבורי או מתן שירות במקום ציבורי, לנמנים עם קבוצה המאופיינת לפי עילה מעילות ההפליה המנויות בסעיף 3, ולא עיכב כאמור, באותן נסיבות, את מי שאינם נמנים עם אותה קבוצה".
אתי בנדלר: זה כדי לא לאפשר התחמקות מהוראות פסקה (3) על-ידי עיכוב במקום מניעה.
אתי בנדלר: זאת ההצעה בפסקה (4).
אופיר אקוניס: כפי שהודעתי, נקיים הצבעה בשעה 13:30.
אתי בנדלר: אולי יש הערות על הנוסח למי מן הנוכחים.
אופיר אקוניס: אני רק מודיע מחדש, כבר הודעתי שנקיים היום הצבעה, למרות בקשות חוזרות ונשנות של סיעת "ישראל ביתנו", שחוזרת ומבקשת, באמצעות שיטות כלשהן, דחייה של ההצבעה היום.
לאה ורון: הם מבקשים לדחות את ההצבעה מהיום.
אופיר אקוניס: הם מבקשים לדחות.
אופיר אקוניס: הם יכולים להגיש רוויזיה אם הם רוצים ולקיים את כל מה שמצוי עבורם בתקנון הכנסת.
אופיר אקוניס: הודעתי שההצבעה תתקיים בשעה 13:30.
אופיר אקוניס: אפשרתי להם התייעצות סיעתית.
אופיר אקוניס: הם רוצים את ההתייעצות הסיעתית בין 14:00-16:00.
אופיר אקוניס: בשעה 16:00 יש כבר מליאה ואי אפשר לחזור לוועדה.
אופיר אקוניס: בקיצור, משמעות הבקשה היא דחיית ההצבעה מהיום.
אופיר אקוניס: אני לא מקבל את בקשתם ומודיע שתתקיים הצבעה ב-13:30.
לאה ורון: אדוני היושב-ראש, משרד האוצר מודיע שההצעה אינה כרוכה בעלות תקציבית.
אופיר אקוניס: מי שרוצה לומר כעת הערות לנוסח, בבקשה.
אריה שוורץ: אני מבקש לשאול, בעצם האזרח שיגיע למועדון, איך הוא יתמודד?
אריה שוורץ: אני רוצה להבין בתור אזרח מה זה "עיכב" או "לא עיכב".
אריה שוורץ: תור – זה דבר שברור לי מאוד.
אריה שוורץ: עיכב או לא עיכב – פחות ברור לי.
אתי בנדלר: מה זה עיכב?
אתי בנדלר: פשוטו כמשמעו.
אתי בנדלר: בלשון מדוברת אנו משתמשים כאן.
אתי בנדלר: זאת אומרת שאם אני באה עם עמיתי, עו"ד איתי עצמון, למועדון, לי נותנים להיכנס ולו אומרים שימתין בתור כי הם רוצים לבדוק משהו, והוא ממתין, ואחרי 5 דקות הוא שואל: "אני יכול כבר להיכנס?
אתי בנדלר: " ואומרים לו: "עוד לא, תמשיך להמתין", וכן הלאה – זה עיכוב.
אתי בנדלר: פשוט.
אריה שוורץ: למה לא לעשות תור פשוט?
אריה שוורץ: אני לא מצליח להבין למה להימנע מעניין התור.
אתי בנדלר: הדוגמה של עו"ד עצמון ושלי אולי לא טובה כי אני לא רואה אילו עילות הפליה יש בינינו, אבל אם אני אבוא עם אחד מאלה שטענו להפליה כאן, ואותי יכניסו ולשני יגידו להמתין, להמתין ולהמתין, כאשר באנו ביחד - - -
אריה שוורץ: אבל הצורה הכי מסודרת לראות את זה היא בתור.
אתי בנדלר: שנינו עמדנו ביחד בתור, רק שכאשר אני הגעתי לראש התור הכניסו אותי, ולשני נתנו להמתין.
אריה שוורץ: אני לא מצליח להבין.
אריה שוורץ: כשאומרים "עיכב" או "לא עיכב" אני לא מדמיין תור מול העיניים.
אריה שוורץ: אני מדמיין קבוצה של אנשים, שחלק אולי מעכבים וחלק אולי לא מעכבים.
אריה שוורץ: אין כאן שום דבר ברור.
איל זנדברג: אם התור יוזכר, שים לב שהמרכיבים שמופיעים בנוסח הם מה שיצטרך להוכיח התובע.
אריה שוורץ: אם אני יכול לקטוע אותך לרגע, תענה לי בצורה ברורה ולא משפטית.
יוליה שמאלוב-ברקוביץ: מי אתה?
יוליה שמאלוב-ברקוביץ: מעניין אותי את מי אתה מייצג.
אופיר אקוניס: הוא הופלה לטובה במועדון.
אריה שוורץ: הגעתי למועדון עם מר מוטי וודג'ה ושאלתי אם אפשר להיכנס.
אריה שוורץ: שאלו אותי כמה אנשים אנחנו ואמרתי שאנחנו שניים.
אריה שוורץ: כאשר לא ראו שהשני הוא מוטי אמרו לי: בסדר, אין בעיה, תיכנס.
אריה שוורץ: נכנסתי ומוטי מייד אחריי, וכאשר שמו לב שמוטי שחור לא נתנו לו להיכנס.
רונן מיילי: צר לי להגיד שאתה משקר.
רונן מיילי: לא היה ולא נברא.
אריה שוורץ: לא היית שם.
אריה שוורץ: למה אתה אומר את זה?
רונן מיילי: הוא משקר במקום מכובד.
רונן מיילי: הוא פשוט משקר.
אריה שוורץ: הוא לא היה במקום ואומר שאני משקר.
אופיר אקוניס: הדיון הזה היה סוער גם בישיבה הקודמת.
שלמה מולה: אדוני היושב-ראש, אם הדיון סוער, תדע, אנחנו עושים חקיקה נכונה.
אריה שוורץ: למי ששאלה, קיבלתי אגרוף מכיוון שהתעקשתי שמר מוטי וודג'ה ייכנס אתי.
אריה שוורץ: לכן אני גם מחדד את השאלה.
אריה שוורץ: הסיטואציה הזאת מאוד-מאוד לא נוחה לאדם שמגיע לשם.
אריה שוורץ: אני לא מצליח להבין איך אדם יכול להבין, לא אדם שהוא משפטן, מדובר על אנשים מבלים, על אנשים צעירים.
אריה שוורץ: שהאדם פשוט יבין מה קורה איתו ומה הזכויות שלו.
לאה ורון: אדוני רוצה להעיר לאחד מן הסעיפים?
לאה ורון: אז תעיר לאחד מן הסעיפים.
אריה שוורץ: אני מעיר הערה פשוטה מאוד.
אריה שוורץ: לפי איך שאני רואה את הדברים כאזרח, מאוד פשוט, ברור ומכוון מה זה כניסה לפי תור.
אריה שוורץ: "עיכב" או "לא עיכב" – זה משהו אמורפי ולא ברור.
אופיר אקוניס: אתה מציע שינוי?
אופיר אקוניס: אתה יכול דרך אחד מחברי הכנסת להציע נוסח אחר.
אופיר אקוניס: רבותי, נעצור את הישיבה לחצי שעה.
אופיר אקוניס: נשוב וניפגש כאן בשעה 13:30.
אופיר אקוניס: (הישיבה נפסקה ב-13:00 ונתחדשה ב-13:40)
אופיר אקוניס: רבותי, אנחנו מחדשים את הדיון.
אופיר אקוניס: הודעתי שנקיים עכשיו הצבעה על הצעת החוק.
אופיר אקוניס: מר גדי יברקן ומר ליאור אבבה ביקשו לומר כמה מילים.
אופיר אקוניס: הם לא נמצאים.
אופיר אקוניס: אין עוד הערות כלליות, נכון?
לאה ורון: אני רוצה להודיע מי מצביע במקום מי: במקום חבר הכנסת עמיר פרץ מצביעה חברת הכנסת שלי יחימוביץ; במקום חבר הכנסת אלי אפללו מצביעה חברת הכנסת יוליה שמאלוב ברקוביץ'; במקום חבר הכנסת ישראל חסון מצביע חבר הכנסת שלמה מולה; במקום חבר הכנסת נחמן שי מצביעה חברת הכנסת רונית תירוש; במקום חבר הכנסת דני דנון, שיושב על מקום של חד"ש, מצביע חבר הכנסת דב חנין.
אופיר אקוניס: נצביע על סעיף 1, שמתקן את סעיף 3 לחוק העיקרי.
אופיר אקוניס: הצבעה בעד סעיף 1 להצעת החוק (תיקון סעיף 3 לחוק העיקרי) – רוב נגד – אין נמנעים – אין הסעיף נתקבל.
אופיר אקוניס: סעיף 1 נתקבל פה אחד.
אופיר אקוניס: מי בעד סעיף 2, שמתקן את סעיף 6 לחוק העיקרי?
אופיר אקוניס: הצבעה בעד סעיף 2 להצעת החוק (תיקון סעיף 6 לחוק העיקרי) – רוב נגד – אין נמנעים – אין הסעיף נתקבל.
אופיר אקוניס: סעיף 2 נתקבל פה אחד.
אופיר אקוניס: הסעיפים נתקבלו, אבל חבר הכנסת אלכס מילר הודיע לי שהוא מגיש רוויזיה על ההצעה הזאת בשם סיעת "ישראל ביתנו" כולה.
אופיר אקוניס: נשתדל להעלות את ההצעה לרוויזיה לדיון בהקדם האפשרי.
אופיר אקוניס: אני לא יכול להתחייב על הזמן, אבל בהקדם.
שלי יחימוביץ': אדוני היושב-ראש, יש לי בקשה.
שלי יחימוביץ': קודם כול, אני מבקשת שתעלה עכשיו את הרוויזיה להצבעה.
אופיר אקוניס: לא, לא נעלה אותה עכשיו להצבעה.
שלי יחימוביץ': אם לא, ואמרה לי גם עו"ד אתי בנדלר שזה הנוהג בוועדה, בקשתי היא זאת: אתה לא צריך לפנות לזה זמן בסדר היום כי האקט של ההצבעה על הרוויזיה קצר מאוד.
שלי יחימוביץ': אם הרוויזיה תתקבל, אז תקבע מועד לדיון, אבל ההצבעה על הבקשה לרוויזיה לא אורכת זמן רב.
שלי יחימוביץ': לכן אני מבקשת שההצבעה על הבקשה לרוויזיה תיקבע ליום רביעי.
אופיר אקוניס: אני לא זוכר בעל-פה את סדר היום של יום רביעי.
אופיר אקוניס: אם אינני טועה, יש לנו שתי ישיבות.
שלמה מולה: זה עניין של 5 דקות.
שלי יחימוביץ': אם הצעת הרוויזיה תתקבל, אז כמובן יתקיים דיון.
אופיר אקוניס: אראה את סדר היום ואודיע.
אופיר אקוניס: תצא כמובן הודעה רשמית ומוסמכת על-ידי מנהלת הוועדה על מועד הרוויזיה.
אופיר אקוניס: הצעת חוק החשמל (תיקון מס' 4) (רישיונות לעבודות חשמל), התשס"ח-2008, של חה"כ אלכס מילר, חה"כ רוברט אילטוב ושל חה"כ ליה שמטוב.
אופיר אקוניס: חבר הכנסת מיסז'ניקוב מונה לשר התיירות וחברת הכנסת טרטמן לא הציגה מועמדותה לכנסת ה-18 ואיננה בין חברי הכנסת.
אופיר אקוניס: זה מהכנסת הקודמת, ואנחנו מתבקשים עכשיו להחיל דין רציפות על הצעת החוק הזאת ולאחר מכן להעביר את זה לאישור מליאת הכנסת שתחליט לאיזו מוועדות הכנסת להעביר את הדיון על הצעת החוק.
לאה ורון: או המליאה או ועדת הכנסת.
לאה ורון: ועדת הכנסת אמורה להחליט.
אופיר אקוניס: אתה רוצה לומר משהו, חבר הכנסת מילר?
אלכס מילר: רק באופן כללי שאני שמח שהממשלה נתנה את אישורה ואת תמיכתה בהצעת החוק.
אלכס מילר: כמובן, הטיעון התבקש.
אלכס מילר: זה עבר בתחילת הקדנציה של הכנסת ה-18 בממשלה, ועד היום התעסקנו בתיאומים בין כל אותם האנשים הקשורים לחוק.
אלכס מילר: לפחות נראה שיש תיאום ראשוני, ויש לנו עם מה להתקדם, ובשביל זה אנחנו צריכים להגיע למצב שהחוק יידון בכנסת ה-18.
עדנה הראל: אני נציגת משרד המשפטים.
עדנה הראל: אני מניחה שהתיאום נעשה עם גורמים מקצועיים.
עדנה הראל: עם משרד המשפטים זה עדיין לא נעשה בשלב זה.
אלכס מילר: לא ביקשתם.
אלכס מילר: מי שביקש תיאום היה התמ"ת- -
עדנה הראל: ואולי משרד התשתיות.
עדנה הראל: כי יש הבדלים מקצועיים גם בין משרד התשתיות לבין משרד התמ"ת, ואני כמי שמטפלת בשני הנושאים עוד לא יודעת- -
אופיר אקוניס: אז תתאם גם איתה.
אלכס מילר: אין שום בעיה.
עדנה הראל: אני חושבת שנוכל להמשיך את התיאום.
אלכס מילר: עד עכשיו לא עבדנו בשיטת- -
אופיר אקוניס: שמענו את הערתה של עורכת הדין עדנה הראל.
אופיר אקוניס: בוודאי אם יהיו תיאומים בממשלה זה כולל, בוודאי, גם את משרד המשפטים.
אופיר אקוניס: אתה רוצה להצביע במקום מישהו מסיעת ישראל ביתנו?
אופיר אקוניס: אין שום בעיה.
אופיר אקוניס: בלאו הכי תקבל את קולי.
אופיר אקוניס: הצבעה בעד החלת דין רציפות – רוב נגד – אין נמנעים – אין החלת דין הרציפות נתקבלה.
אופיר אקוניס: בעד – רוב, אין מתנגדים, אין נמנעים.
אופיר אקוניס: החלת דין הרציפות נתקבלה.
לאה ורון: חבר הכנסת מילר הצביע במקום חבר הכנסת חמד עמאר.
אופיר אקוניס: שלום לכולם, אני פותח את הישיבה.
אופיר אקוניס: אנחנו בצו הגנת הצומח (ביעור נגעים בצמחים באזור הערבה ורמת הנגב), שביקש משרד החקלאות ושר החקלאות.
אופיר אקוניס: יש לכם הסבר מהיר למה שאנחנו הולכים לאשר?
מרים פרוינד: משנות ה-90' מתנהל בערבה פרויקט שאנחנו קוראים לו "פרויקט ערבה נקיה", שתכליתו לשמור על ניקיון של הגידולים בערבה מכל מיני נגעים, ביניהם וירוסים, חרקים וכו'.
מרים פרוינד: במסגרת הצו הזה, על מנת לאפשר את הקיום שלו, יש תקופות חיץ שבהן אסור לגדל שום דבר מלבד מה שמותר על פי התוספות האלה.
מרים פרוינד: הצו הזה פורסם הן לגבי הערבה והן לגבי אזור רמת הנגב, שבזמנו רצתה להיכנס לפרויקט דומה וזה לא צלח.
מרים פרוינד: אנחנו מבקשים להוריד את רמת הנגב מהצו.
מרים פרוינד: יש הסכמה של רמת הנגב.
מרים פרוינד: כתבנו להם מכתב, הודענו להם ואתמול בערב דיברתי עוד פעם עם רכז הוועדה החקלאית שלהם על מנת לוודא שאין להם התנגדות.
מרים פרוינד: בנוסף, בגלל השינויים בגידולים שמגודלים היום בערבה, יש לנו כמה שינויים בתוספות עצמן.
אופיר אקוניס: את מדברת על התוספת הראשונה?
אופיר אקוניס: הסוגים?
מרים פרוינד: נכון.
לאה ורון: אני מסתכלת ברשימת המוזמנים.
לאה ורון: הזמנו לישיבת הוועדה גם את המועצה האזורית רמת נגב.
מרים פרוינד: כן, הם התקשרו אלי אתמול בערב ושאלו אם יש בשביל מה לבוא.
מרים פרוינד: אמרתי להם שאם הם מתנגדים שיבואו.
לאה ורון: בהגדרה אזור רמת הנגב יימחק ולכן כנראה לא מצאו לנכון להגיע.
לאה ורון: מישהו מהנוכחים מבקש להעיר?
מרים פרוינד: יש לנו טעות קולמוס.
לאה ורון: עורכת הדין תמי מור, אולי כשנגיע לתיקון הטעות אז תפני את תשומת לב הוועדה.
לאה ורון: תודה רבה לך.
תמי מור: "בתוקף סמכותי לפי סעיף 3 לחוק הגנת הצומח, התשט"ז-1956, ובאישור ועדת הכלכלה של הכנסת לפי סעיף 21א(א) לחוק יסוד: הכנסת, וסעיף 2(ב) לחוק העונשין, התשל"ז-1977, אני מצווה לאמור: 1.
תמי מור: שינוי שם.
תמי מור: בשמו של צו הגנת הצומח (ביעור נגעים בצמחים באזור הערבה ורמת הנגב), התשנ"ד-1994 (להלן – הצו העיקרי), המילים "ורמת הנגב" – יימחקו; 2.
תמי מור: תיקון סעיף 1.
תמי מור: בסעיף 1 לצו העיקרי – (1) בהגדרה "האזור", המילים "ורמת הנגב" – יימחקו.
תמי מור: (2) בהגדרה "המועצות האזוריות", המילים "המועצה האזורית רמת הנגב" – יימחקו; (3) בהגדרה "תקופת החיץ", פסקה (4) – תימחק.
תמי מור: "
אופיר אקוניס: מה זה תקופת החיץ?
תמי מור: תקופה החיץ זו הגדרה שמצויה בסעיף 1, וזו התקופה שבין עונות גידול מסוימות.
תמי מור: יש מפה, ובשטחים מסוימים יש תקופות משתנות - נניח בין 5 ביוני לבין 1 ביולי או בסעיף (ג) - שבהן אסור לגדל וצריך לעשות בהן גם סניטציה.
ניר ימין: את פסקה (4) אתם מציעים לבטל.
ניר ימין: במה היא עוסקת בתוך ההגדרה של תקופת החיץ?
תמי מור: רמת הנגב.
תמי מור: היה לנו אזור המסומן כשטח ד' במפה, שאותו אנחנו רוצים למחוק.
ניר ימין: עוד לא הגענו לסעיף 3 שמציע להוריד את תקופת החיץ.
תמי מור: בהגדרת תקופת החיץ אמרנו שפסקה (4) תימחק.
תמי מור: "3.
תמי מור: תיקון סעיף 2.
תמי מור: בסעיף 2(א) לצו העיקרי, בפסקה (4)(א), בסופה יבוא "ולא יאוחר מתחילת תקופת החיץ;"
ניר ימין: את יכולה להסביר את המשמעות?
תמי מור: כתוב להפוך את הקרקע בתוך עשרה ימים מיום האסיף.
מרים פרוינד: שזה יהיה תחום בזמן, שעד תקופת החיץ הדבר הזה ייעשה.
ניר ימין: כלומר, אני לא יכול לגלוש לתוך תקופת החיץ.
איילון גדיאל: החקלאים התחילו לעשות פרשנויות משלהם לחוק וחלק מהחוק איבד את המשמעות שלו בגלל שההגדרה לא הייתה מספיק ברורה.
איילון גדיאל: אמרנו שבתאריך מסוים הכל צריך להיות נקי, כל הפעולות שצריך לעשות יש לעשות לפני התאריך הזה.
אופיר אקוניס: מה מגדלים עכשיו?
איילון גדיאל: עכשיו מנקים, מכינים את השטחים.
אופיר אקוניס: אנחנו בתקופת חיץ עכשיו?
איילון גדיאל: תקופת החיץ מתחילה הלכה למעשה ב-10 בחודש.
אופיר אקוניס: כל הרשימה הזאת היא גידולים באזורכם?
אופיר אקוניס: כל מה שיש בתוספת הראשונה והשניה?
איילון גדיאל: הגידולים האלה, חלקם לא גדלים כרגע, חלקם גדלים בערבה הדרומית.
איילון גדיאל: הצו הזה כולל את כל הערבה, ממועצה אזורית תמר עד אילת.
איילון גדיאל: לקחנו בחשבון גם גידולים שהיו פעם או שיכולים להיות והם עלולים להיות פונדקאים.
איילון גדיאל: הכנסנו אותם לתוספת הזאת.
מרים פרוינד: הבאנו את המפה, אבל לא נתנו לנו להכניס אותה.
אופיר אקוניס: חבל שלא התקשרתם למנהלת הוועדה, היא מסדרת את זה.
תמי מור: "4.
תמי מור: תיקון סעיף 3.
תמי מור: בסעיף 3 לצו העיקרי, הסימון (א) וסעיפים קטנים (ב) ו-(ג) – יימחקו.
תמי מור: " אלה סעיפים שכבר עבר זמנם.
אופיר אקוניס: את התוספת הראשונה והשניה, כלומר את רשימת הגידולים, לא צריך לקרוא.
תמי מור: כאן רציתי להגיד את התיקון.
תמי מור: בתוספת הראשונה בטעות הכנסנו שני גידולים: טרכליום ולימוניום.
תמי מור: היינו מבקשים להוריד את זה מכיוון שזה נמצא בתוספת השניה.
אופיר אקוניס: מה זה טרכליום?
מרים פרוינד: שניהם פרחים.
ניר ימין: כתוב בתוספת השניה: "תבלינים, למעט אלה המפורטים בתוספת השניה".
ניר ימין: עדיין יש חפיפה למרות שהורדתם את שני הגידולים האלה?
מרים פרוינד: אלה פרחים ולא תבלינים.
ניר ימין: במה עוסקים סעיפים קטנים (ב) ו-(ג) שאתם מציעים למחוק?
תמי מור: אלה סעיפים שמדברים על הודעה של פרי ריכוז שהיו בחודש מאי 1994.
תמי מור: אלה סעיפים שהיו רלוונטיים לצו הראשוני.
אופיר אקוניס: אני שואל את החקלאי.
אופיר אקוניס: במכתבו של שר החקלאות אומר הסעיף הראשון שאם ייקבע אזור הערבה כערבה כנקייה מנגעים, הדבר מאפשר פתיחת ייצור תוצרת חקלאית לארצות הברית ובעתיד גם לשוקי המזרח הרחוק.
אופיר אקוניס: לארצות הברית יש כבר יצוא?
איילון גדיאל: לארצות הברית יש.
איילון גדיאל: למרות שיש כרגע בעיה זמנית אתם, אנחנו עובדים לפתוח את השוק היפני.
אופיר אקוניס: תנסו עוד שווקים במזרח הרחוק, לא רק יפן.
מרים פרוינד: אנחנו מנסים.
איילון גדיאל: אם היפנים יגידו "כן" כולם יתיישרו.
איילון גדיאל: הם ידועים כקפדנים.
מרים פרוינד: יפן גם יכולה לשלם את עלויות הייצוא לשם.
מרים פרוינד: לא כל שוק יכול לשלם את העלויות.
איילון גדיאל: כתוב בסעיף 7: "תחילתו של צו זה 30 ימים מיום פרסומו".
איילון גדיאל: אנחנו כבר מקיימים את זה הלכה למעשה הרבה שנים.
איילון גדיאל: אם היינו יכולים להוריד או לשנות את הסעיף, ליום הפרסום.
תמי מור: אז לא צריך אפילו לכתוב את סעיף 7 מכיוון שזה ברור.
אופיר אקוניס: אז אפשר למחוק את סעיף התחילה וזה יהיה מרגע שזה מפורסם.
אופיר אקוניס: אני מאשר את התקנות בכפוף לתיקונים שהציעו משרד החקלאות ונציג החקלאים.
אופיר אקוניס: בהצלחה לכולם.
אופיר אקוניס: תודה רבה, אני נועל את הישיבה.
אופיר אקוניס: אני מעדכן.
אופיר אקוניס: אנחנו בעצם מקיימים את הישיבה הזאת על פי בקשתה של חברת הכנסת אנסטסיה מיכאלי שהגישה הצעה לסדר יום (דיון מהיר) על הפקת החדשות המקומיות עבור חברות הכבלים והלוויין שמשודרות בפועל, ברובן כמובן, בערוץ הראשון, ועל ידי רשות השידור.
אופיר אקוניס: חברת הכנסת מיכאלי הודיעה לי שנבצר מטעמי בריאות שלה או של קרובי משפחתה מלהגיע היום לדיון.
אופיר אקוניס: אבל, אני עדכנתי אותה בדבר נוסף בינתיים, ואני מעדכן גם את הנוכחים.
אופיר אקוניס: אתמול עברה במליאת הכנסת בשעה טובה בקריאה הראשונה הצעת החוק הממשלתית שעברה ביום ראשון במליאת הממשלה להארכת תוקפן של הפקת החדשות המקומיות אם אינני טועה עד לסוף שנת 2011.
אופיר אקוניס: אני הייתי בהידברות רציפה בעניין הזה עם שר התקשורת.
אופיר אקוניס: בהתחלה הרי דובר על שנה.
אופיר אקוניס: אמרתי לו שאולי נעשה את זה כבר לשנתיים.
אופיר אקוניס: אז בסדר, אז שנה וחצי, עד סוף 2011.
אופיר אקוניס: אני חושב שהרעיון הוא רעיון טוב.
לאה ורון: לפיכך, אדוני מציע שיונחו מסקנות על שולחן הכנסת לדיון המהיר של חברת הכנסת מיכאלי שבהן ייאמר שהתקבלה הצעת החוק אתמול, והוועדה מכינה אותה לקריאות השנייה והשלישית.
אופיר אקוניס: ואני עכשיו כבר בתחילת הישיבה מבקש מהיועצת המשפטית לעשות מאמץ עילאי.
אופיר אקוניס: אני יודע שהעומס הוא גדול.
אופיר אקוניס: אבל, אם אפשר להניח היום את הצעת החוק שהיא קצרה מאוד, ולתת לה עדיפות.
אופיר אקוניס: כי אני חושב שאנחנו עובדים למען הפריפריה, למען העובדים בפריפריה, ולמען הצופים.
אופיר אקוניס: הגברת נויפלד, את בוודאי צופה קבועה בחדשות המקומיות של ירושלים.
אופיר אקוניס: כלומר, "במבט".
אופיר אקוניס: אני תמיד חושב עלייך כירושלמית.
אופיר אקוניס: האם אנחנו יכולים לאחד את הדיונים?
אופיר אקוניס: הרי מסקנת הדיון המהיר - - -
לאה ורון: הרגע הודענו שהמסקנות שיונחו על שולחן הכנסת הן שעברה אתמול הצעת חוק וכו' וכו'.
לאה ורון: ננסח איזשהו משפט שיאמר – החוק הרי במסקנות.
לאה ורון: מה שאתה צריך לעשות עכשיו הוא להמתין עד השעה 11:15 בשביל לפתוח את הדיון בהצעת חוק התקשורת.
אופיר אקוניס: האם יש למישהו התנגדות להקדים את הישיבה בחמש דקות?
קריאה: לא, אין שום בעיה.
אתי בנדלר: אפשר לשוחח באופן כללי על הנושא, ואת הדיון עצמו לפתוח בשעה 11:15.
אופיר אקוניס: אני חשבתי שאיחדנו את הדיונים.
אופיר אקוניס: בסדר, נמתין ארבע דקות.
אתי בנדלר: אפשר לדבר על הנושא במסגרת הדיון המהיר.
אופיר אקוניס: אם אנחנו כבר בתוך הדיון המהיר שמייד יתחלף להקראת החוק ואישורו, אזי אני רוצה לומר כי הבוקר שוחחתי עם מנכ"ל רשות השידור.
אופיר אקוניס: אדוני המנכ"ל, כפי שסיכמנו אני מבקש שתודיע למליאת הוועדה, לפרוטוקול ובעצם לכנסת, לגבי מכתבי הפיטורין שהוצאו.
אופיר אקוניס: אני מבין שהיתה עליכם חובה לתת התראה של 30 יום, ולכן כאשר הוצאתם את המכתבים בסוף חודש מאי, והתוקף היה אמור לפוג בחודש יוני, הייתם מחויבים להוציא מכתב שמורה על הפסקת עבודתם של העובדים בחדשות המקומיות.
אופיר אקוניס: שוחחנו הבוקר, והבטחת לי הבטחה טובה וחברתית, ואולי תוכל לחזור עליה.
דנה נויפלד: החוק לא מחייב שזה יופק על ידי רשות השידור.
לאה ורון: מר שקלאר, ההודעה שלך תהיה חלק ממסקנות הדיון המהיר.
לאה ורון: לכן, היא רלוונטית.
מרדכי שקלאר: אני אומר כמה דברים שיהיו בפרוטוקול, וחשוב לי להבהיר כמה דברים.
מרדכי שקלאר: רשות השידור רואה את החדשות המקומיות, בגלל הדגש הפריפריאלי של הנושא, כחלק בלתי נפרד מתפיסת השידור שלה.
מרדכי שקלאר: אני רוצה שזה יהיה ברור מעל כל צל של ספק.
מרדכי שקלאר: שנית, יכול להיות שבטווח הארוך - ויכול להיות ששווה שהיושב ראש יקדיש לזה דיון - נפסיק את המרוץ השנתי שמידי שנה אנחנו מגיעים לאזור יוני ומתחילים לדון מחדש.
מרדכי שקלאר: אחרי זה מגיעה הבעיה שהתמלוגים הרי יורדים משנה לשנה, והם לא מכסים את הכסף.
מרדכי שקלאר: זה צריך להיות במסגרת רשות השידור, ולייצר איזה חוק שהחדשות המקומיות יהיו חלק בלתי נפרד מהשידור הציבורי.
מרדכי שקלאר: ואז, במסגרת הרפורמה ובתוכנית העסקית עם האוצר, אני חושב שהאוצר יסכים לתקצב את הנושא הזה במסגרת התוכנית העסקית.
מרדכי שקלאר: לשאלתך, בהנחה שהחוק יעבור, ובהנחה שגם מועצת הכבלים והוט ימצאו לנכון להמשיך את השידור במסגרת השידור הציבורי, אנחנו כמובן נשלח מכתב לכל העובדים, ונחזיר אותם לעבודה הטובה שהם עושים.
לאה ורון: לא לכל העובדים.
אופיר אקוניס: לעובדים שאליהם נשלחו המכתבים.
מרדכי שקלאר: יכול להיות שיש עובד אחד או שניים שנחליט שהוא לא טוב.
מרדכי שקלאר: אבל, לא משנה.
מרדכי שקלאר: אני לא מחויב להמשיך לכל עובד, וזה בלי קשר.
מרדכי שקלאר: אבל, כמובן שהמסה הקריטית יחזרו למקום העבודה שלהם.
אופיר אקוניס: מה מעמדם כרגע?
מרדכי שקלאר: כרגע הם עובדים.
מרדכי שקלאר: אבל, בסוף החודש - - -
חמד עמאר: אנחנו מבטלים את מכתבי הפיטורים.
לאה ורון: האם אתה הולך לנצל את המהלך שבו הוצאתם מכתבים לגבי פיטוריהם של חלק מהעובדים, כדי להיפרד מחלק מהעובדים שמועסקים בחדשות המקומיות?
לאה ורון: האם אתה לא מחזיר את כולם.
מרדכי שקלאר: אני מחזיר את כולם.
מרדכי שקלאר: אני לא מבטיח לך שיש עובד אחד או שניים, או כאלה שאנחנו לא שבעי רצון מהם - - -
לאה ורון: אז אל תעשו את זה על הרקע של החדשות המקומיות.
מרדכי שקלאר: לא, לא.
אופיר אקוניס: לא, הוא לא עושה על רקע החדשות המקומיות.
אתי בנדלר: ודאי שהוא לא עושה את זה על רקע, זה מה שהוא אומר.
אתי בנדלר: מה שהמנכ"ל אומר הוא שעצם העובדה שהוא יבטל את מכתבי הפיטורין שנשלחו אגב מועד פקיעתו של החוק לולא הארכתו, לא מבטיח שכל אותם עובדים ימשיכו להיות מועסקים גם בעתיד.
מרדכי שקלאר: זה כחלק מהשיקול המקצועי.
חמד עמאר: אדוני היושב ראש, אני רואה חשיבות רבה בחדשות המקומיות.
חמד עמאר: זה יכול לתת שירות לכל אזרח שרוצה לדעת מה קורה אצלו ביישוב ובאזור שלו.
חמד עמאר: לצערי הרב, אף פעם לא ראיתי את החדשות המקומיות, ולכן אני לא יכול להביע דעה על איכות השידורים.
חמד עמאר: אתמול דיברנו על ערוץ 33, ואמרתי לך שאחרי שהצעת את הצעת החוק החלטתי לראות קצת את השידורים, וראיתי רק שידורים חוזרים.
אופיר אקוניס: אתה רק מחזק את עמדתי.
חמד עמאר: לרוב, חוץ מחדשות, מה שקורה שם הם שידורים חוזרים.
חמד עמאר: אם אני אצטרך ללכת עכשיו ולראות את שידורי החדשות המקומיות, אני לא - - -
אופיר אקוניס: שם זוהי מהדורת חדשות יומית שמעדכנת כל יום את הנעשה בכל היישובים.
אופיר אקוניס: בערוץ הראשון משודרת מהדורה שבתוכה נכללים כל האזורים.
אופיר אקוניס: אבל, זה משודר לפי אזורים בכבלים.
חמד עמאר: הדבר החשוב ביותר בנושא הוא עניין 200 העובדים.
אופיר אקוניס: המנכ"ל אמר, זה חשוב.
אופיר אקוניס: אם אינני טועה, תחילתן של מהדורות החדשות המקומיות היה בחברה ששמה היה תבל, והיום זה הוט.
אופיר אקוניס: זה היה בכל אזור, ובסוף התאחדו לחברה אחת.
אופיר אקוניס: ישנו מגיש חדשות היום מאוד בכיר ברשת ברודקאסט שהחל שם את דרכו בטלוויזיה, וגם מגישה.
אופיר אקוניס: אותו מגיש היה באזור שלי, ולכן אני יודע.
אופיר אקוניס: הוא היה בתחנת המרכזית בתל-אביב.
אופיר אקוניס: מדובר ביעקב אילון.
ישראל חסון: בתאריך 10 במאי החליטו יושב ראש הכנסת והסגנים להעביר לדיון מהיר בוועדת כלכלה הצעות בנושא:
ישראל חסון: אי יישום סעיף 7 ג' 1 לחוק הגנת הצרכן, העוסק באחריות להטיה בפרסומת, של חברת הכנסת אורית זוארץ.
ישראל חסון: אורית, בבקשה, הבימה היא שלך, תציגי את הנושא.
אורית זוארץ: אכן, ביקשתי להעלות על סדר יומה של הכנסת הצעה לדיון מהיר, והנושא הוא: אי יישום סעיף 7 ג' 1 לחוק הגנת הצרכן, העוסק באחריות להטיה בפרסומות.
אורית זוארץ: הצעת חוק פרטית שלי שמספרה פ/2182, שנדונה בוועדת השרים לענייני החקיקה נדחתה, כאשר הצעת החוק מבקשת לאסור שימוש בפרסומת סמויה בקלטות המיועדות לילדים.
אורית זוארץ: בתוך הפרסומת הסמויה אנחנו מדברים על שילוב מוצרים, בתוך התכנים, מבלי שיש גילוי נאות על גבי הקלטת.
אורית זוארץ: אנחנו מדברים כאן על מציאות שבה הילדים בגיל הרך, כבר מהשנים הראשונות לחייהם, נחשפים לקלטות ילדים שיש בהן גם תכנים פדגוגיים, חינוכיים ונוספים, אבל לתוך הקלטות האלה יש החדרה סמויה של פרסומות ושטיפת מוח, ממש שטיפת מוח של ילדים.
אורית זוארץ: כי אנחנו מכירים את זה, גם אני כאמא לילדים – היום הם בגירים, אבל – כל ה"הידבקות" של ילד או ההיצמדות של ילד לקלטת מסוימת, והוא צופה בה פעם אחר פעם אחר פעם.
אורית זוארץ: אז מעבר ללמידה ולחוויות נוספות שהוא חווה באמצעות הקלטת, יש שם ממש, באמצעים חזותיים מאד מאד דרמטיים, החדרה של פרסומות, ואנחנו הדגמנו את זה.
אורית זוארץ: לכן ביקשנו לקדם את הצעת החוק, שאכן נדחתה על ידי ועדת השרים.
אורית זוארץ: המענה היה שהמענה ניתן בסעיף 7 ג' 1.
אורית זוארץ: לצערי הרב, הסעיף הזה לא מיושם, אין שום אכיפה, אין שום בקרה ואין שום פיקוח על הסוגיה הזו, השוק הזה פרוץ ולכן חשוב מאד להעלות את זה לסדר יומה של הכנסת ולטפל בסוגיה הזו.
ישראל חסון: זאת אומרת, מה שאת מבקשת לשמוע זה מה אמצעי האכיפה שנוקטים והאם הם מספקים, ושידווחו לוועדת כלכלה את הדבר הזה.
אורית זוארץ: למיטב ידיעתי לא ננקטים.
ישראל חסון: אני חייב להגיד משהו, שאני בניגוד עניינים.
ישראל חסון: אני גדלתי בקיבוץ של סופרת הילדים פניה ברגשטיין, שכתבה את "בוא אלי פרפר נחמד".
ישראל חסון: ו"האוטו שלנו גדול וירוק" זו גם פרסומת, לא סמויה.
ישראל חסון: "מוביל הוא לתנובה ביצים וחלב" – צריך להפסיק לשיר את זה, כי שטראוס יתבעו אותנו.
אורית זוארץ: אבל עדיין לא פרסמו שם חברות – מה שקורה היום, זה כבר מוגזם וכבר עבר כל פרופורציה.
ישראל חסון: אתם רוצים להתייחס?
ישראל חסון: מי שאמון על הסחר ההוגן.
יצחק קמחי: עדיין לא.
יצחק קמחי: עדיין הממונה על הגנת הצרכן.
יצחק קמחי: תודה, אדוני.
יצחק קמחי: קודם אני אומר שחברת הכנסת זוארץ הרי מתפרצת, בסופו של דבר, לדלת פתוחה.
יצחק קמחי: אנחנו לא נגד הדברים שהיא בעדם, להפך.
יצחק קמחי: אנחנו תומכים ואני, לאורך כל הקו, תומך בהם.
יצחק קמחי: אני אעיר כמה הערות כי צר לי שהדיון החשוב הזה הוא דווקא כתוצאה מאי קבלת הצעת החוק שלך.
יצחק קמחי: או דחייתה על ידי הממשלה.
רוברט טיבייב: אז אתה בעד הצעת החוק?
יצחק קמחי: לא, אני לא בעד הצעת החוק, אני רוצה רק להסביר את הדברים.
יצחק קמחי: לפעמים – אני בטוח ששנינו רואים עין בעין את המטרה הסופית, רק את הדרך אליה – כנראה שאנחנו חלוקים.
יצחק קמחי: למשל, בהצעת החוק שלך את רוצה, מבחינתי, לאפשר להכשיר שרץ.
יצחק קמחי: כי אני נגד פרסום סמוי.
יצחק קמחי: אני לא רוצה שהוא יהיה.
יצחק קמחי: אבל אני לא רוצה להעלות על הדעת שאם מישהו יכתוב על קלטת: קלטת זו מכילה פרסומת, הוא יצא ידי חובתו והוא יכול לעשות מה שהוא רוצה.
יצחק קמחי: פרסום סמוי לא צריך להיות, הוא אסור על פי החוק.
יצחק קמחי: ככה זה צריך להיות.
יצחק קמחי: אבל בהצעה שלך – זו הכשרה של שרץ, מבחינתי.
יצחק קמחי: לכן אני נגד.
ישראל חסון: אני מוכרח להגיד לך – סליחה שאני קוטע אותך.
ישראל חסון: אני לא חושב שהדיון הוא על אי אישור הצעת החוק שלה, אלא הדיון פה כרגע - - -
אורית זוארץ: על העובדה שאתם לא מיישמים את החוק.
ישראל חסון: הדיון פה, אם אני מבין מה מטרת הדיון, זה לשמוע מהם צעדי האכיפה.
ישראל חסון: כי הדוגמה שהיא נתנה כאן, יכולה להיות מסחרית גרידא.
ישראל חסון: מסרים סמויים יכולים להיות לדברים שבהגדרה הם לא בריאים לילדים, לא טובים לילדים, ולהיות קיימים כפרסומת סמויה כזו או אחרת.
ישראל חסון: הדיון פה הוא מה נעשה לאכיפה.
יצחק קמחי: אז אני אפרט כמיטב יכולתי, קודם כל גם בהתייחס לקלטות.
יצחק קמחי: לצערי בקלטות, מלבד הפרסומת הסמויה שמצויה בהם ככל הנראה מידי פעם - - -
יצחק קדמן: היום זה הכל די.וי.
יצחק קדמן: כבר.
יצחק קמחי: זה לא חשוב.
יצחק קמחי: כל הדי.וי.
יצחק קמחי: די.
יצחק קמחי: – ישנן פרסומות רגילות.
יצחק קמחי: נפתח בזה.
יצחק קמחי: יש באמצע פרסומת ובסוף פרסומות.
יצחק קמחי: זאת אומרת: פרסומות קיימות.
יצחק קמחי: פרסום כשלעצמו הוא לא אסור.
יצחק קמחי: וגם פרסום, לצערי, אדוני היושב ראש, גם פרסום של מוצרים שלא מי יודע מה בריאים או טובים.
יצחק קמחי: אבל – מותר לפרסם.
יצחק קמחי: אז יש שמה במבה ומילקי ואני לא יודע - מה שלא יהיה.
יצחק קמחי: זה לא משנה בכלל כרגע.
יצחק קמחי: זה קיים.